Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 1. melléklet a 84/2007. (IV. 25.) Korm. rendelethez
Paragraph Index: 445

4. Informatikai vagyontárgyak kezelése 4.1 Felelősség az informatikai vagyontárgyakért Cél: Meg kell határozni, hogy a szervezetben ki és milyen módon viseli a felelősséget az informatikai vagyontárgyakért (materiális és immateriális vagyonelemekre egyaránt). Feladat: Az informatikai vagyontárgyakat nyilvántartásba kell venni a következő csoportosításban: o Adatok, o Alkalmazások, o Informatikai infrastruktúra (pl. hardverek, szoftverek stb.). A vagyontárgyak azonosításához szükséges adatokat nyilvántartásban kell rögzíteni, biztonsági osztályba kell sorolni, és meg kell nevezni a vagyontárgy felelősét. Eredmény: Vagyontárgyak és felelős(ök) listája. Felelős: Informatikai vezető 2007/52. szám 4.2 Az informatikai rendszerben kezelt adatok osztályozása 4.2.1 Osztályozási elvek kialakítása Cél: Az adatok (az informatikailag feldolgozott, meta- és üzemeltetési adatok) osztályozásának célja, hogy azok adatvédelmi és biztonsági súlyának megfelelően kerüljön kialakításra az arányos védelem. Feladat: Az adatokat értékük, a jogi előírások, a szervezet szempontjából képviselt érzékenységük és kritikusságuk szempontjából kell osztályozni. Az adatokat az alábbi osztályokba kell sorolni: o Különlegesen érzékeny (titkos) adatok, amelyekhez a belső és külső hozzáférést erősen korlátozni és szigorúan ellenőrizni, dokumentálni kell (pl. a rendszer biztonságát érintő adatok), o Érzékeny adatok, amelyekhez a belső és külső hozzáférést korlátozni, a hozzáférést naplózni kell (pl. elektronikus ügyintézés adatai, állampolgárok személyes adatai stb.), o Belső adatok, amelyekhez a külső hozzáférés nem lehetséges, belső hozzáférés korlátozása nem kritikus, o Nyilvános, közhiteles adatok, ahol a rendelkezésre állás és a megváltoztathatatlanság biztosítása kritikus, o Nem osztályozott adatok. Az alkalmazásokat, és az infrastruktúra elemeit a kezelt adatok biztonsági osztályával összhangban kell besorolni biztonsági osztályokba. A fejlesztők és üzemeltetők a biztonsági besorolásnak megfelelő adminisztratív és technikai védelmet kell hogy kialakítsanak. Eredmény: Az adatok biztonsági besorolása és azok védelmi követelményeinek leírása. Az informatikai erőforrások osztályozása. Felelős: Informatikai biztonsági felügyelő/felelős 4.2.2 Adatok jelölése és kezelése Cél: A felhasználók az adatokat (elektronikus és papír hordozójú) biztonsági besorolásának megfelelően kezeljék. Feladat: Összhangban a szervezet által elfogadott biztonsági osztályozási rendszerrel, megfelelő eljárásokat kell kidolgozni és bevezetni az adatok (információ-hordozók) jelölésére és kezelésére. Eredmény: Az adatok osztályba sorolásának jelölése és a kezelésre vonatkozó eljárások. Felelős: Adatgazda 2007/52. szám

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes